5. ΝΟΜΟΣ υπ’ αριθ. 1090  της 10/14 Ιαν. 1944 Περί τρόπου πωλήσεως βιβλίων του Οργανισμού Εκδόσεως Σχολικών Βιβλίων. Εκυρώθη και διετηρήθη εν ισχύϊ δια της υπ’ αριθ. 322/1946 πράξεως Υπουργικού Συμβουλίου. Άρθρ.1.-1.Από της ισχύος του παρόντος η αγορά και η πώλησις βιβλίων του Ο.Ε.Σ.Β. επιτρέπεται μόνον εις τους ασκούντας το επάγγελμα του βιβλιοπώλου. 2.Βιβλιοπώλαι αγοράζοντες βιβλία του Ο.Ε.Σ.Β. υποχρεούνται όπως πριν αρχίσωσι την πώλησιν αυτών ζητώσιν από τας κατά τόπους αγορανομικάς επιτροπάς διατιμήσεων τον καθορισμόν της τιμής λιανικής πωλήσεως. 3.Αι κατά τόπους αγορανομικαί επιτροπαί διατιμήσεων υποχρεούνται όπως επί τη βάσει αντιγράφου του τιμολογίου και των στοιχείων εξόδων μεταφοράς από της αποθήκης Ο.Ε.Σ.Β. μέχρι του βιβλιοπωλείου, καθορίζωσι την τελικήν τιμήν λιανικής πωλήσεως του βιβλίου. Ο πωλών καθ’ υπέρβασιν της τελικής ταύτης τιμής διώκεται κατ’ έγκλησιν ή και αυτεπαγγέλτως επί παραβάσει των ισχυουσών αγορανομικών διατάξεων περί αισχροκερδείας, της σχετικής αποφάσεως του δικαστηρίου κοινοποιουμένης επιμελεία του αρμοδίου εισαγγελέως εις τον Ο.Ε.Σ.Β. το Δ. Συμβούλιον του οποίου δύναται δι’ αποφάσεώς του εγκρινομένης υπό του Υπουργού Θρησκευμάτων και Εθνικής Παιδείας να στερήση τον καταδικασθέντα βιβλιοπώλην επί ωρισμένον χρονικόν διάστημα μη υπερβαίνον το έτος, του δικαιώματος της αγοράς και πωλήσεως βιβλίων του Ο.Ε.Σ.Β. 32.Ι.β.3-5 Οργανισμός Εκδόσεως Σχολικών Βιβλίων 4.Οιοσδήποτε μη ασκών το επάγγελμα του βιβλιοπώλου ήθελε φωραθή ασκών το εμπόριον βιβλίων του Ο.Ε.Σ.Β. τιμωρείται δια φυλακίσεως, τα δε υπό τούτου πωλούμενα βιβλία κατάσχονται υπό των αγορανομικών αρχών και παραδίδονται δια τακτικού πρωτοκόλλου εις την Επιθεώρησην Σχολείων ή τοιαύτης μη υπαρχούσης εις το πρώτον εν τη πόλει Γυμνάσιον ή δημοτικόν σχολείον προς δωρεάν διανομήν εις τους απόρους μαθητάς σχολείων της πόλεως. Η τοιαύτη διάθεσις αποφασίζεται υπό του δικαστηρίου δια της αυτής αποφάσεως της επιβαλούσης την φυλάκισιν. 5.Κατ’ εξαίρεσιν επιτρέπεται όπως εις μέρη απομεμακρυσμένα αναλάβωσι τον εφοδιασμόν των μαθητών δια βιβλίων μη βιβλιοπώλαι. Εν περιπτώσει ταύτη δέον όπως ούτοι εφοδιάζωνται δι’ υπηρεσιακής καταστάσεως του σχολείου, καθοριζούσης το είδος και τον αριθμόν των βιβλίων και εγκρινομένης υπό της Αστυνομικής ή Κοινοτικής Αρχής, υπόκεινται δε κατά τα άλλα εις τας διατάξεις της παρ. 3 του αυτού αριθμού. Άρθρ.2.-Ανεξαρτήτως των εν τω ανωτέρω άρθρω καθοριζομένων το Δ. Συμβούλιον του Ο.Ε.Σ.Β. δικαιούται δι’ αποφάσεώς του να λαμβάνη παν κατά την κρίσιν του ενδεικνυόμενον μέτρον προς εξασφάλισιν της κατά τόπους παραλαβής και διαθέσεως των βιβλίων προς αποφυγήν κερδοσκοπίας επί της πωλήσεως αυτών. Άρθρ.3.-Αι κατά μήνα συνεδριάσεις του Δ. Συμβουλίου του Ο.Ε.Σ.Β. εν ουδεμιά περιπτώσει δύνανται να υπερβώσι τας δώδεκα. Άρθρ.4.-(Κυρούνται προσωρινής ισχύος πράξεις του Δ. Συμβουλίου). Άρθρ.5.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 